CELEX: 52018PC0371
Language: fi
Date: 2018-05-31
Title: Ehdotus NEUVOSTON ASETUS tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä kaudeksi 2021–2027 (Perikles IV -ohjelma) annetun asetuksen (EU) .../2018 soveltamisen ulottamisesta muihin kuin osallistuviin jäsenvaltioihin

EUROOPAN KOMISSIO
            Bryssel 31.5.2018
            COM(2018) 371 final
            2018/0219(APP)
            Ehdotus
            NEUVOSTON ASETUS
            tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä kaudeksi 2021–2027 (Perikles IV -ohjelma) annetun asetuksen (EU) .../2018 soveltamisen ulottamisesta muihin kuin osallistuviin jäsenvaltioihin 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Tämä ehdotus koskee 27 jäsenvaltion unionia, sillä Yhdistynyt kuningaskunta ilmoitti 29. maaliskuuta 2017 Eurooppa-neuvostolle Euroopan unionista tehdyn sopimuksen 50 artiklan nojalla aikomuksestaan erota Euroopan unionista ja Euratomista. Ehdotuksessa esitetään soveltamisen alkavan 1. tammikuuta 2021.
            
            
               Perikles-ohjelma on tietojenvaihtoa, avunantoa ja koulutusta koskeva toimintaohjelma euron suojaamiseksi rahanväärennykseltä. Se perustettiin 17. joulukuuta 2001 tehdyllä neuvoston päätöksellä 2001/923/EY. Sen vaikutuksia laajennettiin 17. joulukuuta 2001 tehdyllä neuvoston päätöksellä 2001/924/EY koskemaan myös jäsenvaltioita, jotka eivät olleet ottaneet euroa valuutakseen. Muutoksilla, joita näihin perussäädöksiin on myöhemmin tehty neuvoston päätöksillä 2006/75/EY, 2006/76/EY, 2006/849/EY ja 2006/850/EY, asetuksella (EU) N:o 331/2014 ja neuvoston asetuksella (EU) 2015/768
                  1
               , on jatkettu ohjelman voimassaoloaikaa 31. joulukuuta 2020 saakka.
            
            
               Komissio on Euroopan unionin toiminnasta tehdyn sopimuksen, jäljempänä ’SEUT-sopimus’, 133 artiklan perusteella tehnyt ehdotuksen COM(2018) 369 Perikles-ohjelman jatkamisesta myös vuoden 2020 jälkeisen monivuotisen rahoituskehyksen puitteissa.
            
            
               SEUT-sopimuksen 139 artiklassa määrätään, että sopimuksen 133 artiklassa tarkoitettuja toimenpiteitä, jotka liittyvät euron käyttöön, ei sovelleta jäsenvaltioihin, joita koskee poikkeus.
            
            
               Koska Perikles-ohjelman nojalla toteutettavien tietojenvaihdon, henkilövaihdon sekä avunantoa ja koulutusta koskevien toimenpiteiden olisi kuitenkin oltava yhdenmukaisia koko unionissa, olisi toteutettava tarvittavat toimenpiteet samantasoisen suojan varmistamiseksi eurolle myös niissä jäsenvaltioissa, joiden virallinen valuutta ei ole euro. On tärkeää, että myös ne jäsenvaltiot, jotka eivät ole ottaneet euroa käyttöön, osallistuvat aktiivisesti nyt jatkettavaan Perikles 2020 -ohjelmaan. Esimerkiksi Kroatian keskuspankki on järjestänyt otsikolla ”Balkanin verkosto euron suojaamiseksi” useita konferensseja, joissa Kaakkois-Euroopan alueen asiantuntijat ovat keskustelleet keinoista tehostaa euron väärentämisen torjuntaa alueella. Kaakkois-Eurooppa tunnetaan väärennettyjen euroseteleiden valmistajana ja jakelijana.
            
            
               Tällä ehdotuksella olisi ulotettava Perikles-ohjelma niihin Euroopan unionin jäsenvaltioihin, jotka eivät ole vielä ottaneet euroa yhteiseksi rahaksi.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE 
            
            
               ·Oikeusperusta
            
            
               Unionin lainsäädäntö, joka koskee euron suojaamista rahanväärennykseltä, kuuluu SEUT-sopimuksen 133 artiklan soveltamisalaan. Kyseisessä artiklassa määrätään, että Euroopan parlamentti ja neuvosto säätävät tavallista lainsäätämisjärjestystä noudattaen ja Euroopan keskuspankkia kuultuaan toimenpiteistä, jotka ovat tarpeen euron käytössä yhteisenä rahana. Määräystä sovelletaan ainoastaan niihin jäsenvaltioihin, jotka eivät ole ottaneet euroa yhteiseksi rahaksi. 
            
            
               Tämä ehdotus perustuu SEUT-sopimuksen 352 artiklaan, joka muodostaa oikeusperustan Perikles-ohjelman soveltamisen ulottamiselle niihin jäsenvaltioihin, jotka eivät ole ottaneet euroa yhteiseksi rahaksi. 
            
            
               ·Toissijaisuusperiaate (jaetun toimivallan osalta)
            
            
               Tässä ehdotuksessa noudatetaan toissijaisuusperiaatetta. Euroopan yhteinen raha on julkinen hyödyke, jolla on selkeä monikansallinen ulottuvuus, ja tämän vuoksi euron suojaaminenkin on yksittäisen jäsenvaltion etua ja vastuuta laaja-alaisempi tehtävä. Kun otetaan huomioon euron liikkuminen rajojen yli ja kansainvälisen järjestäytyneen rikollisuuden syvät kytkökset euron väärentämiseen, kansallista suojaa on täydennettävä EU:n aloitteella. Vain näin voidaan varmistaa johdonmukainen kansallinen ja kansainvälinen yhteistyö ja puuttua mahdollisiin uusiin monikansallisiin riskeihin.
            
            
               ·Suhteellisuusperiaate
            
            
               ·Ehdotettu asetus on tarpeellinen, soveltuva ja tarkoituksenmukainen toivotun lopputuloksen saavuttamisen kannalta. Siinä ehdotetaan jäsenvaltioiden keskinäisen sekä komission ja jäsenvaltioiden välisen yhteistyön tehokasta lujittamista rajoittamatta kuitenkaan jäsenvaltioiden valmiuksia suojella euroa rahanväärennykseltä. Unionin tason toimet ovat oikeutettuja, koska niillä edistetään selkeästi jäsenvaltioiden yhteisiä pyrkimyksiä suojata euroa ja rohkaistaan jäsenvaltioita käyttämään unionin yhteisiä rakenteita toimivaltaisten viranomaisten välisen yhteistyön ja tietojenvaihdon lisäämiseksi.
                  2
               Toimintatavan valinta 
            
            
               Asetus on asianmukainen oikeudellinen väline, kun on luotava kehys euron suojaamiseksi rahanväärennykseltä. Se on jatkoa 11. toukokuuta 2015 annetulle neuvoston asetukselle (EU) 2015/768 tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) annetun Euroopan parlamentin ja neuvoston asetuksen (EU) N:o 331/2014 soveltamisen ulottamisesta muihin kuin osallistuviin jäsenvaltioihin.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Komissio teki ennakkoarvioinnin (SWD(2018)281) valmistellessaan asetusta (EU) .../2018 tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä vuoden 2020 jälkeiselle ajalle (Perikles IV -ohjelma). Ennakkoarvioinnin yhteydessä kerätyt ja esitetyt tiedot soveltuvat suoraan koskemaan tätä ehdotusta. 
            
         
         
            
               Sidosryhmiltä pyydettiin näkemyksiä euron suojaamisesta rahanväärennykseltä samassa yhteydessä kun järjestettiin julkinen kuuleminen turvallisuuden alaa koskevasta EU:n rahoituksesta.
            
            
               4.TALOUSARVIOVAIKUTUKSET
            
            
               Tähän ehdotukseen neuvoston asetukseksi on liitetty rahoitusselvitys, jossa esitetään talousarviovaikutukset sekä tarvittavat henkilö- ja hallintoresurssit. Talousarviovaikutusten osalta rahoitusselvitys vastaa – oikeusperustaa lukuun ottamatta – rahoitusselvitystä, joka on liitetty ehdotukseen Euroopan parlamentin ja neuvoston asetukseksi (EU) .../2018 tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä vuoden 2020 jälkeiseksi ajaksi (Perikles IV -ohjelma). 
            
            
               5.LISÄTIEDOT
            
            
               ·Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta.
            
            
               ·Selittävät asiakirjat (direktiivien osalta)
            
            
               Ei sovelleta.
            
            
               2018/0219 (APP)
            
            
               Ehdotus
            
            
               NEUVOSTON ASETUS
            
            
               tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä kaudeksi 2021–2027 (Perikles IV -ohjelma) annetun asetuksen (EU) .../2018 soveltamisen ulottamisesta muihin kuin osallistuviin jäsenvaltioihin 
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin hyväksynnän
                  3
               ,
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Perikles IV -ohjelman perustamisasetuksessa (EU) .../2018
                  4
                säädetään, että sitä sovelletaan jäsenvaltioissa perussopimusten mukaisesti. Euroopan unionin toiminnasta tehdyn sopimuksen 139 artiklassa määrätään, että sopimuksen 133 artiklassa tarkoitettuja toimenpiteitä, jotka liittyvät euron käyttöön, ei sovelleta jäsenvaltioihin, joita koskee poikkeus.
            
         
         
            
               (2)Perikles IV -ohjelman nojalla toteutettavien tietojenvaihdon, henkilövaihdon sekä avunantoa ja koulutusta koskevien toimenpiteiden olisi kuitenkin oltava yhdenmukaisia koko unionissa.  Sen vuoksi olisi toteutettava tarvittavat toimenpiteet samantasoisen suojan varmistamiseksi eurolle myös niissä jäsenvaltioissa, joiden virallinen valuutta ei ole euro,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Ulotetaan asetuksen (EU) .../2018 soveltaminen myös muihin kuin neuvoston asetuksen (EY) N:o 974/1998
                  5
                1 artiklan a alakohdassa määriteltyihin osallistuviin jäsenvaltioihin.
            
            
               Kyseisistä maista olevat yhteisöt voivat saada rahoitusta, jos ne ovat Perikles IV -ohjelman perustamisesta annetun asetuksen (EU) .../2018 9 artiklassa tarkoitettuja toimivaltaisia viranomaisia. 
            
            
               2 artikla
            
            
               Tämä asetus tulee voimaan sitä seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2021.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2015/768, annettu 11 päivänä toukokuuta 2015, asetuksen (EU) N:o 331/2014 soveltamisen ulottamisesta muihin kuin osallistuviin jäsenvaltioihin (
                  EUVL L 121, 14.5.2015, s. 1
                  ).
               
               
                  
                     (2)
                  
                        Kuten tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) annetun Euroopan parlamentin ja neuvoston asetuksen (EU) N:o 331/2014 (
                  EUVL L 103, 5.4.2014, s. 1
                  ) johdanto-osan 13 kappaleessa todetaan. 
               
               
                  
                     (3)
                  
                        EUVL C ..., ... , s... 
               
               
                  
                     (4)
                  
                        Ks. tämän EUVL:n sivu ….
               
               
                  
                     (5)
                  
                        
                  EYVL L 139, 11.5.1998, s. 1
                  .